8. ΝΟΜΟΘΕΤ. ΔΙΑΤΑΓΜΑ υπ’ αριθ. 695 της 7/8 Μαΐου 1948 (ΦΕΚ Α΄ 135) Περί καθορισμού των υπέρ του Ταμείου Ασφαλίσεως Τυπογράφων και Μισθωτών Γραφικών Τεχνών εισφορών των εκδοτών επαρχιακών εφημερίδων. Άρθρον Μόνον.-«Η αληθής έννοια του άρθρ. 2 του Νόμ. 6071/1934 «περί ιδρύσεως Ταμείου Ασφαλίσεως Εργατών Τύπου Αθηνών» είναι ότι οι εκδόται των επαρχιακών εφημερίδων και περιοδικών υποχρεούνται εις την καταβολήν υπέρ του κλάδου συντάξεων του Ταμείου Ασφαλίσεως Τυπογράφων και Μισθωτών Γραφικών Τεχνών μόνον του εκάστοτε ισχύοντος ποσοστού επί της τιμής των πωλουμένων εφημερίδων και περιοδικών και εφ’ όσον το προϊόν τούτο καλύπτει το ποσόν της δι’ αντίστοιχον χρονικόν διάστημα εισφοράς των εργοδοτών επί των αποδοχών των παρ’ αυτοίς απασχολουμένων ησφαλισμένων του Ταμείου εκ 3%, άλλως υποχρεούνται εις καταβολήν συμπληρωματικού ποσού μέχρι της καλύψεως της εκ 3% ως άνω εισφοράς των. Πάσα αντίθετος διάταξις του Καταστατικού του ως άνω Ταμείου καταργείται αφ’ ης ίσχυσε. Δικαστικαί αποφάσεις υποκείμεναι εις τακτικά ή έκτακτα ένδικα μέσα δεν επηρεάζονται υπό των διατάξεων του παρόντος». 